Diari Oficial de la Generalitat Valenciana


Sumari del DOGV 3801, del 26-07-2000 (2000/5844)

ORDRE de 26 juny de 2000, de la Conselleria d'Economia, Hisenda i Ocupació, de convocatòria per a la concessió de subvencions per a la realització d'accions de comprovació de la professionalitat a entitats col·laboradores sense ànim de lucre en l'exercici 2000.
---------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3801

Data del DOGV
:   26-07-2000

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2000/5844


Data del document
:   26-06-2000

Organisme emissor
:   Conselleria d'Economia, Hisenda i Ocupació

Tipus de document
:   Ordre

Descriptors 

:   * qualificació del personal
    * suport econòmic
    * societat sense fins de lucre

ORDRE de 26 juny de 2000, de la Conselleria d'Economia, Hisenda i Ocupació, de convocatòria per a la concessió de subvencions per a la realització d'accions de comprovació de la professionalitat a entitats col·laboradores sense ànim de lucre en l'exercici 2000. [2000/M5844]
  
Mitjançant l'Ordre de 26 de maig de 1999, de la Conselleria d'Ocupació, Indústria i Comerç (DOGV núm. 3..521, de 21 de juny de 1999), es va dur a terme l'adaptació a les peculiaritats organitzatives de la Generalitat Valenciana de l'Ordre del Ministeri de Treball i Afers Socials de 9 de març de 1994 (BOE de 24 de març de 1994), per la qual s'estableixen les bases reguladores per a la concessió d'ajudes per a la realització d'accions de comprovació de la professionalitat per entitats i institucions sense ànim de lucre.
  
L'Ordre de 26 de maig de 1999 ha sigut modificada per l'Ordre de 5 de maig de 2000, de la Conselleria d'Ocupació (DOGV núm. 3.748, de 12 de maig de 2000), amb la finalitat d'adaptar-la a la normativa vigent.
  
L'article 5.1 de l'ordre modificada estableix que mitjançant una ordre del conseller d'Ocupació es publicaran anualment les línies de crèdit i l'import global màxim destinat a la concessió de les ajudes, les necessitats d'actuació subvencionables, els mòduls econòmics màxims que cal aplicar en cada acció, el termini de presentació de sol·licituds, el període d'execució de les accions, els criteris per a la valoració de les sol·licituds presentades i la manera d'identificació o senyalització mitjançant el corresponent logotip corporatiu.
  
Una vegada atribuïdes les competències en matèria d'intermediació laboral a la Conselleria d'Economia, Hisenda i Ocupació mitjançant el Decret 7/2000, de 22 de maig, del president de la Generalitat Valenciana, aquesta conselleria publica la convocatòria d'ajudes per a aquest exercici.
  
En virtut de tot això, i en ús de les facultats atribuïdes per l'article 35 de la Llei 5/1983, de 30 de desembre, i l'article 47 del text refós de la Llei d'Hisenda Pública de la Generalitat Valenciana,
  
Ordene
  
Article 1. Convocatòria
  
Es convoquen les entitats i les institucions sense ànim de lucre que complisquen els requisits establits en l'Ordre de 26 de maig de 1999, de la Conselleria d'Ocupació, Indústria i Comerç, per la qual s'estableixen les bases reguladores de la concessió de subvencions per a la realització d'accions de comprovació de la professionalitat i que vulguen col·laborar amb la Conselleria d'Economia, Hisenda i Ocupació en la realització de les accions indicades, per a la presentació de sol·licituds a l'objecte de la concessió de subvencions d'acord amb la citada ordre.
  
Article 2. Necessitats d'actuació i mòduls econòmics màxims
  
El volum de les accions de comprovació de la professionalitat i els mòduls econòmics màxims que cal aplicar són els previstos i indicats en l'annex I d'aquesta ordre.
  
Article 3. Especificacions tècniques
  
La realització de les accions es realitzarà d'acord amb les especificacions tècniques que determine la Direcció General d'Intermediació Laboral. Els servicis territorials de la Direcció General d'Intermediació Laboral posaran a disposició de les entitats interessades les especificacions tècniques de cadascuna de les proves de comprovació de la professionalitat i el llistat d'equips i de materials necessaris per a ser aplicades.
  
Article 4. Presentació de sol·licituds i termini
  
1. Les sol·licituds per a l'obtenció de les ajudes regulades en aquesta ordre hauran d'adreçar-se a la Direcció General d'Intermediació Laboral, i es presentaran en l'imprés normalitzat en els corresponents servicis territorials d'Intermediació Laboral o en qualsevol de les formes establides en l'article 1 del Decret 130/1998, de 8 de setembre, del Govern Valencià, de Registre d'Entrada i Eixida de les Sol·licituds, Escrits, Comunicacions i Documents de l'administració de la Generalitat Valenciana (DOGV núm. 3.339, de 28 de setembre de 1998), acompanyades de la documentació que s'indica en l'article 6.2 de l'Ordre de 26 de maig de 1999.
  
2. El termini per a la presentació de sol·licituds serà d'un mes comptador des de l'endemà de la publicació d'aquesta ordre en el Diari Oficial de la Generalitat Valenciana.
  
Article 5. Valoració de sol·licituds
  
1. Les sol·licituds admeses seran valorades d'acord amb aquests criteris:
  
a) Cobertura territorial de necessitats.
  
b) Experiència de la institució o l'entitat en l'activitat en la qual s'enquadra l'ocupació que cal qualificar.
  
c) Recursos tècnics, humans i materials que superen els mínims exigits en les especificacions tècniques en el moment de la sol·licitud.
  
2. La Direcció General d'Intermediació Laboral valorarà aquests criteris i podrà visitar les entitats sol·licitants per a verificar el compliment dels requisits exigits i seleccionar-ne aquelles que oferisquen majors garanties.
  
Article 6. Període d'execució de les accions
  
Les accions hauran d'executar-se, en la totalitat, durant l'any 2000.
  
Article 7. Indicació de la realització de les activitats
  
La realització de les activitats haurà d'estar correctament identificada o indicada. Les entitats col·laboradores hauran d'usar el model de senyalització exterior que s'especifica en l'annex II d'aquesta ordre. La citada identificació, amb les mides adequades, s'utilitzarà també en escrits, anuncis, publicacions, tanques d'anuncis i qualsevol tipus de suport (electrònic, informàtic o telemàtic) que hi facen referència.
  
Disposicions addicionals
  
Primera
  
Per a l'exercici 2000, les subvencions destinades a la realització d'accions de comprovació de la professionalitat seran finançades a càrrec de la secció 13, programa 322.40, línia 401/000/00, codi comptable 2947, per un import global màxim de 862.462.627 pessetes (2.523.603,56 euros).
  
Segona
  
Les despeses que calga justificar en la liquidació final de les accions seran, amb caràcter excloent, les indicades en l'annex III d'aquesta ordre.
  
Tercera
  
Les persones participants en les proves de comprovació, tant les teòriques com les pràctiques, rebran una ajuda en concepte d'assistència per un import de 600 pessetes (3,61 euros) per persona usuària i dia assistida.
  
Aquestes ajudes no podran ser avançades. Seran pagades a l'acabament de les accions contra la presentació dels corresponents certificats, justificants i parts d'assistència signats, els quals es presentaran juntament amb la resta de documentació justificativa de la realització de les accions.
  
Les citades ajudes seran pagades per l'entitat col·laboradora a les persones que assistisquen a cada prova de comprovació a mesura que aquesta acabe. Les persones beneficiàries hauran de signar el part d'assistència i el rebut de l'import de l'ajuda.
  
Aquestes ajudes es finançaran a càrrec de la secció 13, servici 05, programa 322.40, línia 401/000/00, codi comptable 2947, aportació de la Generalitat Valenciana no condicionada per un import global màxim de 44.271.176 de pessetes (372.627,50 euros).
  
Disposició transitòria
  
Les referències que l'Ordre de 26 de maig de 1999 fa a la Conselleria d'Ocupació, Indústria i Comerç, i les que l'Ordre de 5 de maig de 2000 fa a la Conselleria d'Ocupació, han de ser enteses fetes a la Conselleria d'Economia, Hisenda i Ocupació.
  
Igualment, les referències al conseller d'Ocupació, Indústria i Comerç i al conseller d'Ocupació s'entendran fetes al conseller d'Economia, Hisenda i Ocupació.
  
Disposicions finals
  
Primera
  
Es faculta el director general d'Intermediació Laboral perquè dicte les instruccions i adopte les mesures que considere oportunes per al desplegament i l'aplicació del que disposa aquesta ordre.
  
Segona
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.
  
València, 26 de juny de 2000
  
El conseller d'Economia, Hisenda i Ocupació,
  
VICENTE RAMBLA MOMPLET
  
ANNEX I
  
Ocupació Nombre Mòdul econòmic
  
 demandants per acció
  
Representant comerç 730 4.266
  
Venedor tècnic 360 4.992
  
Administratiu comptable 795 4.013
  
Administratiu comercial 973 4.013
  
Treballador admiu. general 9.705 4.013
  
Recep. tel. oficina 4.147 4.013
  
Recepcionista hotel 1.337 5.908
  
Telefonista 3.026 4.013
  
Caixer comerç 3.373 5.583
  
Cuiner i ajudant cuina 2.152 12.354
  
Cambrer general 4.756 5.000
  
Zelador guarderia 1.030 2.471
  
Perruquer/a 465 11.173
  
Dependent comerç 7.501 7.408
  
Jardiner 1.558 20.411
  
Obrer 1.227 22.560
  
Fuster 380 8.594
  
Llanterner 468 12.891
  
Instal·lador electricista 308 16.114
  
Pintor d'edificis 475 13.965
  
Soldador arc elèct. Gral. 266 18.261
  
Soldador bufador 168 18.261
  
Mecànic autom. turismes 370 17.403
  
Electricista en general 227 16.114
  
Electricista mant. industrial 152 16.114
  
Ebenista 381 7.520
  
Tallador calçat 250 28.410
  
Cosidora màq. ind. general 434 6.446
  
Aparadors 450 34.230
  
Cambrera de pisos 1.267 6.893
  
ANNEX III
  
Despeses generals
  
- Arrendament (llevat de leasing) d'edificis, mobiliari, béns i equip
  
- Manteniment (si no està inclòs en l'arrendament)
  
Subministraments d'energia elèctrica, aigua, combustible per a calefacció (si no està inclòs en l'arrendament)
  
- Comunicacions (fax, telèfon, correus)
  
- Despeses d'edició o impressió de materials per a la realització de proves
  
- Neteja
  
- Seguretat, vigilància
  
- Publicitat exigida per l'ordre de convocatòria.
  
- Assegurança d'accidents dels participants, la qual haurà de cobrir la realització de les proves
  
- Retribucions de personal: costos salarials totals, incloses les cotitzacions empresarials a la Seguretat Social, dels tècnics o dels experts que hagen realitzat les accions que són objecte de subvenció, corresponents a les hores d'execució de les citades accions. Aquests costos no podran superar les quanties que siguen establides en el conveni col·lectiu aplicable o en la normativa d'aplicació en les administracions públiques per a funcionaris.
  
Les retribucions o els honoraris pagats a professionals tècnics o experts els servicis dels quals hagen sigut contractats per a la realització de les accions objecte de subvenció, corresponents a les hores d'execució de les accions.
  
Costos salarials totals, incloses les cotitzacions empresarials a la Seguretat Social, del personal que recolze el desenvolupament de les accions. La justificació d'aquesta despesa podrà arribar al 15% d'allò justificat per als tècnics. Aquests costos no podran superar les quanties establides en el conveni col·lectiu aplicable o en la normativa d'aplicació en les administracions públiques per a funcionaris. Sobre això, les entitats col·laboradores aportaran als servicis territorials una còpia del conveni col·lectiu aplicat.
  
Despeses específiques